Aastaaruanne koosneb bilansist, kasumiaruandest, rahavoogude aruandest, omakapitali muutuste aruandest ning lisadest. Bilanss näitab teatud kuupäeva seisuga ettevõtte finantsseisundit (vara, kohustusi ja omakapitali). Bilanss koosneb kahest poolest: aktivast ja passivast. Ettevõtte varad kajastatakse bilansi aktiva poolel ning kohustused ja omakapital passiva poolel. Kasumiaruanne kajastab ettevõtte majandustulemust, tulusid, kulusid ja kasumit või kahjumit.